Заканадаўчы Юань

Заканадаўчы Юань — аднапалатны заканадаўчы орган Кітайскай Рэспублікі (Тайвань), знаходзіцца ў горадзе Тайбэй. Ён складаецца са 113 членаў, якія выбіраюцца прамым народным галасаваннем на пяцігадовы тэрмін па паралельнай систэме. Заканадаўчы Юань з’яўляецца адным з пяці органаў улады (院 yuàn, «установы») у адпаведнасці с Канстытуцыяй Кітайскай Рэспублікі і трыма народнымі прынцыпамі Сунь Ятсена.

Да канстытуцыйных рэформаў у 1990-х Заканадаўчы Юань з’яўляўся ніжняй палатай, і разам з Нацыянальнай Асамблеяй (сярэдняй палатай) і Кантрольным Юанем (верхняй палатай) складалі трохпалатны парламент. Цяпер дзеянне Нацыянальнай Асамблеі прыпынена, а Кантрольны Юань быў выведзены з заканадаўчай сістэмы.

 Склад 
Пачынаючы з парламенцкіх выбараў 2008 года, у сілу ўступілі змены ў канстытуцыю 2005 года. Заканадаўчы Юань стаў складацца са 113 членаў, раней — 225, якія выбіраюцца раз у чатыры гады, пры гэтым:

 74 члены выбіраюцца сістэмай адноснай большасці;
 34 члены выбіраюцца па партыйных спісах;
 6 месцаў зарэзерваваныя за прадстаўнікамі карэнных народаў Тайваня.

+X скліканне Заканадаўчага Юаня па партыяхПалітычная партыяЛідар партыіМесцыДэмакратычная Прагрэсіўная Партыя (ДПП)Кэ Цзяньмін64Гаміньдан (ГМД, КМТ)Цэнь Цзінцзун38Тайваньская Народная Партыя (ТПП)Чжу Чэнь-Юань5Партыя «Новая Сіла»Цзю Сяньчжы3НезалежныяНяма2ВакантнаНяма1

 Функцыі 

 Паўнамоцтвы 
Як і парламенты іншых краін, Заканадаўчы Юань, у адпаведнасці з дзеючымі папраўкамі ў канстытуцыю, валодае наступнымі паўнамоцтвамі:

 прымае законы і зацвярджае рэспубліканскі бюджэт, дагаворы і надзвычайныя ўказы прэзідэнта;
 інтэрпеляцыя дзяржаўных чыноўнікаў;
 ініцыяваць вотум недаверу выканаўчаму юаню;
 зацвярджае прызначэнні ў Экзаменацыйны Юань, Кантрольны Юань і Судовы Юань, Нацыянальную камісію па сувязі, Камісію па сумленным гандлі, Цэнтральную выбарчую камісію і прызначае Генеральнага пракурора;
 ініцыюе імпічмент прэзідэнта або віцэ-прэзідэнта;
 ініцыюе змены ў канстытуцыі, якія павінны быць вынесены на рэферэндум.

Іншыя дзяржаўныя органы ўпаўнаважаны прапаноўваць законапраекты ў Заканадаўчы юань. Законапраекты, прапанаваныя ў Заканадаўчы юань, павінны быць падпісаны пэўнай колькасцю заканадаўцаў. Пасля гэтага, ён праходзіць працэс трох чытанняў.

 Камітэты пры Заканадаўчым Юані 

 Пастаянныя камітэты
 Камітэт унутранага кіравання
 Камітэт сацыяльнага забеспячэння і абароны навакольнага асяроддзя
 Камітэт судовых і арганічных законаў і статутаў
 Транспартны камітэт
 Камітэт адукацыі і культуры
 Фінансавы камітэт
 Камітэт эканомікі
 Камітэт замежнай і нацыянальнай абароны
 Спецыяльныя камітэты
 Працэдурны камітэт
 Камітэт па праверцы выдаткаў
 Камітэт па папраўках да Канстытуцыі
 Дысцыплінарны камітэт

Тайвань
Катэгорыя:Палітыка Кітайскай Рэспублікі